title: Komission täytäntöönpanoasetus (EU) 2015/1489, annettu 3 päivänä syyskuuta 2015, Lactobacillus plantarum NCIMB 30238:sta ja Pediococcus pentosaceus NCIMB 30237:stä tehdyn valmisteen hyväksymisestä kaikkien eläinlajien rehun lisäaineena (ETA:n kannalta merkityksellinen teksti)

text:
               4.9.2015

               FI

               Euroopan unionin virallinen lehti

               L 231/1

         KOMISSION TÄYTÄNTÖÖNPANOASETUS (EU) 2015/1489,
   annettu 3 päivänä syyskuuta 2015,

      Lactobacillus plantarum NCIMB 30238:sta ja Pediococcus pentosaceus NCIMB 30237:stä tehdyn valmisteen hyväksymisestä kaikkien eläinlajien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen (EY) N:o 1831/2003 10 artiklan 7 kohdassa sekä sen 10 artiklan 1–4 kohdassa vahvistetaan erityissäännökset sellaisten tuotteiden arviointia varten, joita käytetään unionissa säilörehun lisäaineina.

               (2)

               Asetuksen (EY) N:o 1831/2003 10 artiklan 1 kohdan b alakohdan mukaisesti valmisteet Lactobacillus plantarum MBS-LP-01 (NCIMB 30238) ja Pediococcus pentosaceus MBS-PP-01 (NCIMB 30237) kirjattiin olemassa olevina tuotteina rehun lisäaineita koskevaan rekisteriin, jossa ne kuuluvat funktionaaliseen ryhmään ”säilörehun lisäaineet”, käytettäväksi kaikille eläinlajeille.

               (3)

               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin kaksi kyseisten valmisteiden hyväksyntää kaikkien eläinlajien rehun lisäaineina koskevaa hakemusta, joissa pyydettiin, että kyseiset lisäaineet luokiteltaisiin luokkaan ”teknologiset lisäaineet” ja funktionaaliseen ryhmään ”säilörehun lisäaineet”. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 23 päivänä toukokuuta 2012 (2) ja 11 päivänä syyskuuta 2014 (3) antamissaan lausunnoissa, että asianomaiset valmisteet eivät ehdotetuissa käyttöolosuhteissa vaikuta haitallisesti eläinten tai ihmisten terveyteen eivätkä ympäristöön. Elintarviketurvallisuusviranomainen totesi lisäksi, että valmisteiden Pediococcus pentosaceus NCIMB 30237 ja Lactobacillus plantarum NCIMB 30238 seoksella, kun sitä käytetään suhteessa 8:2, on mahdollista parantaa ravintoaineiden säilyvyyttä säilörehussa, joka on valmistettu helposti, kohtalaisen vaikeasti ja vaikeasti säilöttävästä aineksesta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmistä, joilla rehun lisäaine määritetään rehusta.

               (5)

               Molemmat hakemukset arvioitiin erikseen turvallisuuden ja tehon osalta, mutta elintarviketurvallisuusviranomainen totesi, että teho oli osoitettu vain seoksella, joka sisälsi molempia valmisteita hyvin tarkassa suhteessa. Sen vuoksi ehdotetaan, että hyväksytään vain yksi valmiste. Lactobacillus plantarum NCIMB 30238:sta ja Pediococcus pentosaceus NCIMB 30237:stä tehdyn valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Näin ollen kyseisen valmisteen käyttö olisi hyväksyttävä tämän asetuksen liitteessä esitetyn mukaisesti.

               (6)

               Koska turvallisuuteen liittyvät syyt eivät edellytä hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua uusien hyväksynnästä aiheutuvien vaatimusten noudattamiseen.

               (7)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksyntä
   Hyväksytään lisäaineluokkaan ”teknologiset lisäaineet” ja funktionaaliseen ryhmään ”säilörehun lisäaineet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Siirtymätoimenpiteet
   Sallitaan liitteessä tarkoitetun valmisteen ja sitä sisältävän rehun, jotka on valmistettu ja varustettu merkinnällä ennen 24 päivää maaliskuuta 2016 ennen 24 päivää syyskuuta 2015 voimassa olleiden sääntöjen mukaisesti, saattaminen markkinoille ja käyttö, kunnes nykyiset varastot loppuvat.
   3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä syyskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 268, 18.10.2003, s. 29.

      (2)  EFSA Journal 2012; 10(6):2732 ja 2733.

      (3)  EFSA Journal 2014; 12(9):3829.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  PMY/kg tuoretta ainesta

                     Luokka: teknologiset lisäaineet. Funktionaalinen ryhmä: säilörehun lisäaineet

                  1k21008

                  —

                     Lactobacillus plantarum

                  NCIMB 30238

                     Pediococcus pentosaceus

                  NCIMB 30237

                     Lisäaineen koostumus

                  Valmiste, joka on tehty Lactobacillus plantarum NCIMB 30238:sta – sisältää vähintään 2,0 × 1010 PMY/g lisäainetta – ja Pediococcus pentosaceus NCIMB 30237:stä – sisältää vähintään 2,6 × 1010 PMY/g lisäainetta.

                     Tehoaineen ominaispiirteiden kuvaus

                  Lactobacillus plantarum NCIMB 30238:n ja Pediococcus pentosaceus NCIMB 30237:n elinkykyisiä soluja.

                     Analyysimenetelmä
                      (1)

                     Lactobacillus plantarum NCIMB 30238:n lukumäärän määritys rehun lisäaineessa: pintaviljelynä MSR-agarilla (EN 15787).

                     Lactobacillus plantarum NCIMB 30238:n tunnistaminen: pulssikenttäelektroforeesi (PFGE).

                     Pediococcus pentosaceus NCIMB 30237:n lukumäärän määritys rehun lisäaineessa: pintaviljelymenetelmä (EN 15786).

                     Pediococcus pentosaceus NCIMB 30237:n tunnistaminen: pulssikenttäelektroforeesi (PFGE).

                  Kaikki eläinlajit

                  —

                  —

                  —

                              1.

                              Lisäaineen ja esiseoksen käyttöohjeissa on mainittava varastointiolosuhteet.

                              2.

                                 Lactobacillus plantarum NCIMB 30238:n ja Pediococcus pentosaceus NCIMB 30237:n vähimmäispitoisuus: 1 × 108 PMY (suhde 1:4)/kg tuoretta ainesta.

                              3.

                              Turvallisuus: käsittelyn aikana on suositeltavaa käyttää hengityssuojaa, suojalaseja sekä käsineitä.

                  24. syyskuuta 2025

         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) N:o 1351/2011, annettu 20 päivänä joulukuuta 2011 , neuvoston asetuksen (EY) N:o 747/2001 muuttamisesta Länsirannalta ja Gazan alueelta peräisin olevien tiettyjen maataloustuotteiden unionin tariffikiintiöiden ja viitepaljouksien suspension osalta

text:
               21.12.2011

               FI

               Euroopan unionin virallinen lehti

               L 338/29

         KOMISSION TÄYTÄNTÖÖNPANOASETUS (EU) N:o 1351/2011,
   annettu 20 päivänä joulukuuta 2011,
   neuvoston asetuksen (EY) N:o 747/2001 muuttamisesta Länsirannalta ja Gazan alueelta peräisin olevien tiettyjen maataloustuotteiden unionin tariffikiintiöiden ja viitepaljouksien suspension osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen Välimeren alueen maiden kanssa tehtyjen sopimusten nojalla etuuskohteluun oikeutettujen tuotteiden yhteisön tariffikiintiöiden ja viitepaljouksien hallinnoinnista ja asetusten (EY) N:o 1981/94 ja (EY) N:o 934/95 kumoamisesta 9 päivänä huhtikuuta 2001 annetun neuvoston asetuksen (EY) N:o 747/2001 (1) ja erityisesti sen 5 artiklan 1 kohdan b alakohdan,
   sekä katsoo seuraavaa:

               (1)

               Euroopan unionin sekä Länsirannan ja Gazan alueen palestiinalaishallinnon välillä on tehty kirjeenvaihtona sopimus maataloustuotteiden, jalostettujen maataloustuotteiden, kalojen ja kalastustuotteiden kaupan lisävapauttamisesta ja Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välisestä assosioinnista tehdyn väliaikaisen Euro–Välimeri-assosiaatiosopimuksen muuttamisesta, jäljempänä ’sopimus’ (2). Sopimus hyväksyttiin unionin puolesta neuvoston päätöksellä 2011/824/EU (3).

               (2)

               Sopimuksessa määrätään kymmenen vuoden ajanjaksosta, joka alkaa sopimuksen voimaantulosta ja jonka aikana rajoittamattomaan määrään Länsirannalta ja Gazan alueelta peräisin olevia tuotteita sovelletaan laajennettuja tariffimyönnytyksiä tuonnissa Euroopan unioniin. Sopimukseen sisältyy myös mahdollisuus tariffimyönnytysten lisälaajennukseen sen mukaan, miten Länsirannan ja Gazan alueen talous kehittyy tulevaisuudessa.

               (3)

               Koska sopimuksessa määrätään maataloustuotteiden, jalostettujen maataloustuotteiden, kalojen ja kalastustuotteiden kaupan lisävapauttamisesta, on tarpeen suspendoida asetuksen (EY) N:o 747/2001 liitteessä VIII säädettyjen tariffikiintiöiden ja viitepaljouksien soveltaminen Länsirannalta ja Gazan alueelta peräisin olevien tuotteiden osalta sopimuksen soveltamisajan.

               (4)

               Kyprokselta, Israelista, Jordaniasta, Marokosta sekä Länsirannalta ja Gazan alueelta peräisin olevien kukkaviljelytuotteiden tuonnista kannettavien etuustullien soveltamisedellytyksistä 21 päivänä joulukuuta 1987 annettu neuvoston asetus (ETY) N:o 4088/87 (4) kumottiin neuvoston asetuksella (EY) N:o 1234/2007 (5).

               (5)

               Tiettyjen Kyprokselta, Israelista, Jordaniasta, Marokosta sekä Länsirannalta ja Gazan alueelta peräisin olevien kukkaviljelytuotteiden yhteisöön tuontimenettelyn soveltamista koskevista tietyistä yksityiskohtaisista säännöistä 17 päivänä maaliskuuta 1988 annettu komission asetus (ETY) N:o 700/88 (6) kumottiin komission asetuksella (EY) N:o 1227/2006 (7).

               (6)

               Näiden kumoamisten seurauksena asetuksen (EY) N:o 747/2001 2 artiklasta, jossa säädetään tuoreiden leikkokukkien ja kukannuppujen jättämisestä tariffimyönnytysten ulkopuolelle, jos asetuksessa (ETY) N:o 4088/87 säädettyjä hintaehtoja ei noudateta, on tullut tarpeeton, ja se olisi siksi poistettava.

               (7)

               Sen vuoksi asetusta (EY) N:o 747/2001 olisi muutettava.

               (8)

               Koska sopimus tulee voimaan 1 päivänä tammikuuta 2012, tätä asetusta olisi sovellettava kyseisestä päivästä alkaen.

               (9)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 747/2001 seuraavasti:

               1.

               Lisätään 1 a artikla seuraavasti:
               ”1 a artikla
               Tariffikiintiöiden ja viitepaljouksien soveltamisen suspendoiminen Länsirannalta ja Gazan alueelta peräisin olevien tuotteiden osalta
               Suspendoidaan liitteessä VIII säädettyjen tariffikiintiöiden ja viitepaljouksien soveltaminen väliaikaisesti kymmeneksi vuodeksi 1 päivästä tammikuuta 2012 alkaen Länsirannalta ja Gazan alueelta peräisin olevien tuotteiden osalta.
               Riippuen siitä, miten Länsirannan ja Gazan alueen talous tulevaisuudessa kehittyy, suspendoinnille voidaan kuitenkin mahdollisesti antaa jatkoaika viimeistään vuosi ennen kuin kirjeenvaihtona tehdyssä sopimuksessa, joka on hyväksytty unionin puolesta neuvoston päätöksellä N:o 2011/824/EU (8), määrätty kymmenen vuoden ajanjakso päättyy.

               2.

               Poistetaan 2 artikla.

         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä joulukuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 109, 19.4.2001, s. 2.

      (2)  EUVL L 328, 10.12.2011, s. 5.

      (3)  EUVL L 328, 10.12.2011, s. 2.

      (4)  EYVL L 382, 31.12.1987, s. 22.

      (5)  EUVL L 299, 16.11.2007, s. 1.

      (6)  EYVL L 72, 18.3.1988, s. 16.

      (7)  EUVL L 222, 15.8.2006, s. 4.

      (8)  EUVL L 328, 10.12.2011, s. 2.”


title: Komission täytäntöönpanoasetus (EU) N:o 1024/2014, annettu 26 päivänä syyskuuta 2014 , asetuksella (EY) N:o 891/2009 ja täytäntöönpanoasetuksella (EU) N:o 170/2013 sokerialalla avatuissa tariffikiintiöissä 8 päivän syyskuuta 2014 ja 14 päivän syyskuuta 2014 välisenä aikana jätetyissä tuontitodistushakemuksissa haettuihin määriin sovellettavan jakokertoimen vahvistamisesta ja tuontitodistushakemusten jättämisen keskeyttämisestä

text:
               27.9.2014

               FI

               Euroopan unionin virallinen lehti

               L 283/44

         KOMISSION TÄYTÄNTÖÖNPANOASETUS (EU) N:o 1024/2014,
   annettu 26 päivänä syyskuuta 2014,
   asetuksella (EY) N:o 891/2009 ja täytäntöönpanoasetuksella (EU) N:o 170/2013 sokerialalla avatuissa tariffikiintiöissä 8 päivän syyskuuta 2014 ja 14 päivän syyskuuta 2014 välisenä aikana jätetyissä tuontitodistushakemuksissa haettuihin määriin sovellettavan jakokertoimen vahvistamisesta ja tuontitodistushakemusten jättämisen keskeyttämisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan 1 ja 3 kohdan,
   sekä katsoo seuraavaa:

               (1)

               Komission asetuksella (EY) N:o 891/2009 (2) ja komission täytäntöönpanoasetuksella (EU) N:o 170/2013 (3) avataan vuotuisia tariffikiintiöitä sokerialan tuotteiden tuontia varten.

               (2)

               Tuontitodistushakemukset, jotka on jätetty 8 päivän syyskuuta 2014 ja 14 päivän syyskuuta 2014 välisenä aikana 1 päivän lokakuuta 2014 ja 31 päivän lokakuuta 2014 väliseksi osakaudeksi, koskevat määriä, jotka ylittävät järjestysnumerossa 09.4321 käytettävissä olevat määrät. Sen vuoksi olisi määritettävä, missä määrin tuontitodistuksia voidaan myöntää, ja vahvistettava haettuihin määriin sovellettava jakokerroin, joka lasketaan komission asetuksen (EY) N:o 1301/2006 (4) 7 artiklan 2 kohdan mukaisesti. On syytä keskeyttää uusien todistushakemusten jättäminen kyseisen järjestysnumeron osalta kiintiökauden loppuun asti.

               (3)

               Tuontitodistushakemukset, jotka on jätetty 8 päivän syyskuuta 2014 ja 14 päivän syyskuuta 2014 välisenä aikana 1 päivän lokakuuta 2014 ja 31 päivän lokakuuta 2014 väliseksi osakaudeksi, koskevat määriä, jotka ovat yhtä suuria kuin järjestysnumerossa 09.4367 käytettävissä olevat määrät. On syytä keskeyttää uusien todistushakemusten jättäminen kyseisen järjestysnumeron osalta kiintiökauden loppuun asti.

               (4)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   1.   Asetuksen (EY) N:o 891/2009 ja täytäntöönpanoasetuksen (EU) N:o 170/2013 nojalla 8 päivän syyskuuta 2014 ja 14 päivän syyskuuta 2014 välisenä aikana jätetyissä tuontitodistushakemuksissa haettuihin määriin sovelletaan tämän asetuksen liitteessä vahvistettua jakokerrointa.
   2.   Keskeytetään uusien todistushakemusten jättäminen liitteessä vahvistettujen järjestysnumeroiden osalta kiintiökauden 2014/2015 loppuun asti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä syyskuuta 2014.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  Komission asetus (EY) N:o 891/2009, annettu 25 päivänä syyskuuta 2009, eräiden yhteisön tariffikiintiöiden avaamisesta ja hallinnoinnista sokerialalla (EUVL L 254, 26.9.2009, s. 82).

      (3)  Komission täytäntöönpanoasetus (EU) N:o 170/2013, annettu 25 päivänä helmikuuta 2013, siirtymätoimenpiteistä sokerialalla Kroatian liittymisen vuoksi (EUVL L 55, 27.2.2013, s. 1).

      (4)  Komission asetus (EY) N:o 1301/2006, annettu 31 päivänä elokuuta 2006, tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä (EUVL L 238, 1.9.2006, s. 13).

      LIITE
      CXL-myönnytyksiin oikeutettu sokeri
      Kiintiökausi 2014/2015
      8 päivän syyskuuta 2014 ja 14 päivän syyskuuta 2014 välisenä aikana jätetyt hakemukset

                  Järjestysnumero

                  Maa

                  Jakokerroin (%)

                  Uudet hakemukset

                  09.4317

                  Australia

                  —

                  —

                  09.4318

                  Brasilia

                  —

                  —

                  09.4319

                  Kuuba

                  —

                  —

                  09.4320

                  Muut kolmannet maat

                  —

                  —

                  09.4321

                  Intia

                  33,311125

                  keskeytetty

      Balkanin maista peräisin oleva sokeri
      Kiintiökausi 2014/2015
      8 päivän syyskuuta 2014 ja 14 päivän syyskuuta 2014 välisenä aikana jätetyt hakemukset

                  Järjestysnumero

                  Maa

                  Jakokerroin (%)

                  Uudet hakemukset

                  09.4324

                  Albania

                  —

                  —

                  09.4325

                  Bosnia ja Hertsegovina

                  —

                  —

                  09.4326

                  Serbia

                  —

                  —

                  09.4327

                  Entinen Jugoslavian tasavalta Makedonia

                  —

                  —

      Siirtymätoimenpiteet, poikkeustuonnin alainen sokeri ja teollisuuden tarpeisiin tuotava sokeri
      Kiintiökausi 2014/2015
      8 päivän syyskuuta 2014 ja 14 päivän syyskuuta 2014 välisenä aikana jätetyt hakemukset

                  Järjestysnumero

                  Tyyppi

                  Jakokerroin (%)

                  Uudet hakemukset

                  09.4367

                  Siirtymätoimenpiteet (Kroatia)

                  —

                  keskeytetty

                  09.4380

                  Poikkeustuonnin alainen

                  —

                  —

                  09.4390

                  Teollisuuden tarpeisiin

                  —

                  —


title: Komission täytäntöönpanoasetus (EU) N:o 484/2012, annettu 7 päivänä kesäkuuta 2012 , oliiviöljyn yksityiselle varastoinnille myönnettävän tuen enimmäismäärän vahvistamisesta täytäntöönpanoasetuksella (EU) N:o 430/2012 avatussa tarjouskilpailussa

text:
               8.6.2012

               FI

               Euroopan unionin virallinen lehti

               L 148/22

         KOMISSION TÄYTÄNTÖÖNPANOASETUS (EU) N:o 484/2012,
   annettu 7 päivänä kesäkuuta 2012,
   oliiviöljyn yksityiselle varastoinnille myönnettävän tuen enimmäismäärän vahvistamisesta täytäntöönpanoasetuksella (EU) N:o 430/2012 avatussa tarjouskilpailussa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan d alakohdan yhdessä sen 4 artiklan kanssa,
   sekä katsoo seuraavaa:

               (1)

               Tarjouskilpailumenettelyn aloittamisesta oliiviöljyn yksityiselle varastoinnille myönnettävän tuen määrittämiseksi 22 päivänä toukokuuta 2012 annetussa komission täytäntöönpanoasetuksessa (EU) N:o 430/2012 (2) säädetään kahdesta tarjouskilpailun osajaksosta.

               (2)

               Yksityisen varastoinnin tuen myöntämistä koskevista yhteisistä säännöistä eräiden maataloustuotteiden alalla 20 päivänä elokuuta 2008 annetun komission asetuksen (EY) N:o 826/2008 (3) 13 artiklan 1 kohdan mukaisesti komissio päättää jäsenvaltioiden ilmoittamien tarjousten perusteella joko vahvistaa tuen enimmäismäärän tai olla vahvistamatta tuen enimmäismäärää.

               (3)

               Ensimmäisellä tarjouskilpailun osajaksolla jätettyjen tarjousten perusteella on aiheellista vahvistaa oliiviöljyn yksityisen varastoinnin tuen enimmäismäärä 5 päivänä kesäkuuta 2012 päättyvällä tarjouskilpailun osajaksolla.

               (4)

               Jotta markkinoille välitettäisiin nopeasti signaali ja varmistettaisiin toimenpiteen tehokas hallinnointi, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.

               (5)

               Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksella (EU) N:o 430/2012 avatussa tarjouskilpailussa, jonka osajakso päättyy 5 päivänä kesäkuuta 2012, oliiviöljylle myönnettävän tuen enimmäismäärä vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä kesäkuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 132, 23.5.2012, s. 3.

      (3)  EUVL L 223, 21.8.2008, s. 3.

      LIITE

                  Tuote

                  Tuen enimmäismäärä
                  (euroa/tonni/päivä)

                  Ekstraneitsytoliiviöljy

                  0,65

                  Neitsytoliiviöljy

                  0,65